title: Provedbena uredba Komisije (EU) 2020/1823 оd 2. prosinca 2020. o izmjeni Uredbe (EU) br. 234/2011 o provedbi Uredbe (EZ) br. 1331/2008 Europskog parlamenta i Vijeća o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (Tekst značajan za EGP)

text:
                  3.12.2020

                  HR

                  Službeni list Europske unije

                  L 406/43

         PROVEDBENA UREDBA KOMISIJE (EU) 2020/1823
         оd 2. prosinca 2020.
         o izmjeni Uredbe (EU) br. 234/2011 o provedbi Uredbe (EZ) br. 1331/2008 Europskog parlamenta i Vijeća o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (1), a posebno njezin članak 9. stavak 1.,
         budući da:

                     (1)

                     Uredbom (EZ) br. 1331/2008 utvrđuju se postupci za ažuriranje popisa tvari čije je stavljanje na tržište odobreno u Uniji u skladu s Uredbom (EZ) br. 1333/2008 Europskog parlamenta i Vijeća (2), Uredbom (EZ) br. 1332/2008 Europskog parlamenta i Vijeća (3) i Uredbom (EZ) br. 1334/2008 Europskog parlamenta i Vijeća (4) (dalje u tekstu „sektorski propisi o hrani”).

                     (2)

                     Uredbom Komisije (EU) br. 234/2011 (5) utvrđene su odredbe u pogledu sadržaja, pripreme i podnošenja zahtjeva za ažuriranje popisa Unije u skladu sa svakim sektorskim propisom o hrani. Tom uredbom utvrđeni su detaljni postupci provjere valjanosti zahtjeva te vrste informacija koje trebaju biti sadržane u mišljenju Europske agencije za sigurnost hrane (dalje u tekstu „Agencija”).

                     (3)

                     Uredbom (EU) 2019/1381 Europskog parlamenta i Vijeća (6) izmijenjene su Uredba (EZ) br. 178/2002 (7) i Uredba (EZ) br. 1331/2008. Te izmjene imale su za cilj povećanje transparentnosti i održivosti EU-ove procjene rizika u svim područjima prehrambenog lanca gdje Agencija pruža znanstvenu procjenu rizika, među ostalim u području prehrambenih aditiva, prehrambenih enzima i prehrambenih aroma.

                     (4)

                     Kad je riječ o stavljanju na tržište prehrambenih aditiva, prehrambenih enzima i prehrambenih aroma te sastojaka hrane s osobinama aroma za upotrebu u i na hrani, izmjenama Uredbe (EZ) br. 178/2002 uvedene su nove odredbe u pogledu, među ostalim, sljedećeg: općenitog savjetovanja koje osoblje Agencije daje na zahtjev potencijalnog podnositelja prije podnošenja zahtjeva, obveze obavješćivanja o studijama koje su naručili ili proveli poslovni subjekti da bi potkrijepili zahtjev i posljedica neispunjenja te obveze. Njome su uvedene i odredbe o obvezi Agencije da u ranoj fazi postupka procjene rizika objavi sve znanstvene podatke, studije i druge informacije priložene zahtjevima, osim povjerljivih informacija, i potom provede savjetovanje s trećim stranama. Izmjenama su utvrđeni i posebni postupovni zahtjevi u pogledu podnošenja zahtjeva za čuvanje povjerljivosti podataka i procjene istih koju provodi Agencija, a u vezi s informacijama koje je dostavio podnositelj zahtjeva, ako Komisija zatraži mišljenje Agencije.

                     (5)

                     Uredbom (EU) 2019/1381 izmijenjena je i Uredba (EZ) br. 1331/2008 kako bi se uključile odredbe kojima se osigurava usklađenost s izmjenama Uredbe (EZ) br. 178/2002 i uzimaju u obzir specifičnosti u pogledu povjerljivih informacija.

                     (6)

                     S obzirom na područje primjene tih izmjena, Uredbu (EU) br. 234/2011 trebalo bi izmijeniti kako bi se uzele u obzir promjene u pogledu sadržaja, pripreme i podnošenja zahtjeva za ažuriranje popisa Unije u skladu sa svakim sektorskim propisom o hrani, postupaka za provjeru valjanosti zahtjeva i informacija koje treba uključiti u mišljenja Agencije. Konkretno, Uredbom (EU) br. 234/2011 trebalo bi uputiti na standardne formate podataka i propisati da zahtjevi moraju sadržavati informacije kojima se dokazuje ispunjenje obveze obavješćivanja iz članka 32.b Uredbe (EZ) br. 178/2002; trebalo bi i pojasniti da procjena je li obveza obavješćivanja ispunjena čini dio provjere valjanosti zahtjeva.

                     (7)

                     Nadalje, uzimajući u obzir činjenicu da je Agencija odgovorna za upravljanje bazom podataka studijâ u skladu s člankom 32.b Uredbe (EZ) br. 178/2002, trebalo bi i omogućiti savjetovanje Komisije s Agencijom kao dio provjere valjanosti zahtjeva kako bi se utvrdilo da zahtjev ispunjava sve relevantne zahtjeve utvrđene u tom članku.

                     (8)

                     Ako se javna savjetovanja provode tijekom procjene rizika u skladu s člankom 32.c stavkom 2. Uredbe (EZ) 178/2002, mišljenje Agencije trebalo bi uključivati i rezultate tih savjetovanja, u skladu sa zahtjevima u pogledu transparentnosti koje je Agencija dužna ispunjavati.

                     (9)

                     Ova Uredba trebala bi se primjenjivati od 27. ožujka 2021. i na zahtjeve podnesene od toga datuma, što je datum početka primjene Uredbe (EU) 2019/1381.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjene Uredbe (EU) br. 234/2011
            Uredba (EU) br. 234/2011 mijenja se kako slijedi:

                        1.

                        Članak 2. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Zahtjev iz članka 1. sastoji se od sljedećeg:

                                                   (a)

                                                   dopisa;

                                                   (b)

                                                   tehničkog dosjea;

                                                   (c)

                                                   detaljnog sažetka i javnog sažetka dosjea.”;

                                    (b)

                                    stavak 3. zamjenjuje se sljedećim:

                                       „3.   Tehnički dosje iz stavka 1. točke (b) sadržava sljedeće:

                                                   (a)

                                                   administrativne podatke kako je predviđeno u članku 4.;

                                                   (b)

                                                   podatke potrebne za procjenu rizika kako je predviđeno u člancima 5., 6., 8. i 10. te informacije o obavješćivanju o studijama u skladu s člankom 32.b Uredbe (EZ) br. 178/2002; i

                                                   (c)

                                                   podatke potrebne za procjenu rizika kako je predviđeno u člancima 7., 9. i 11. te informacije o obavješćivanju o studijama u skladu s člankom 32.b Uredbe (EZ) br. 178/2002”;

                                    (c)

                                    stavak 6. zamjenjuje se sljedećim:

                                       „6.   Sažetak dosjea iz stavka 1. točke (c) uključuje obrazloženu izjavu da je uporaba proizvoda u skladu s uvjetima utvrđenima u:

                                                   (a)

                                                   članku 6. Uredbe (EZ) br. 1332/2008; ili

                                                   (b)

                                                   člancima 6., 7. i 8. Uredbe (EZ) br. 1333/2008; ili

                                                   (c)

                                                   članku 4. Uredbe (EZ) br. 1334/2008.

                                             Javni sažetak dosjea ne sadržava informacije za koje je podnesen zahtjev za povjerljivo postupanje u skladu s člankom 12. Uredbe (EZ) br. 1331/2008 i člankom 39.a Uredbe (EZ) br. 178/2002.”;

                        2.

                        Članak 3. stavak 1. zamjenjuje se sljedećim:

                           „1.   Do donošenja standardnih formata podataka u skladu s člankom 39.f Uredbe (EZ) br. 178/2002 zahtjev se podnosi putem Komisijina elektroničkog sustava za podnošenje zahtjeva, u elektroničkom obliku koji omogućuje preuzimanje, ispis i pretraživanje dokumenata. Nakon donošenja standardnih formata podataka u skladu s člankom 39.f Uredbe (EZ) br. 178/2002 zahtjevi se podnose putem Komisijina elektroničkog sustava za podnošenje zahtjeva u skladu s tim standardnim formatima podataka. Podnositelj zahtjeva uzima u obzir praktične smjernice za podnošenje zahtjeva koje je objavila Komisija (na internetskoj stranici Opće uprave za zdravlje i sigurnost hrane (*1)).

                           (*1)  https://ec.europa.eu/food/safety_en”;"

                        3.

                        Članak 4. mijenja se kako slijedi:

                                    (a)

                                    točka (m) zamjenjuje se sljedećim:

                                                „(m)

                                                ako podnositelj podnese, u skladu s člankom 12. Uredbe (EZ) br. 1331/2008, zahtjev da se s određenim dijelovima informacija iz dosjea postupa kao s tajnim informacijama, uključujući dodatne informacije, popis dijelova dosjea koje treba smatrati povjerljivima popraćen provjerljivim obrazloženjem kojim se dokazuje da bi otkrivanje tih informacija moglo u znatnoj mjeri naštetiti interesima podnositelja;”

                                    (b)

                                    dodaje se točka (n):

                                                „(n)

                                                popis studija dostavljenih da bi se potkrijepio zahtjev, uključujući informacije kojima se dokazuje usklađenost s člankom 32.b Uredbe (EZ) br. 178/2002.”;

                        4.

                        Članak 12. zamjenjuje se sljedećim:

                           „Članak 12.
                           Postupci

                              1.   Po primitku zahtjeva Komisija odmah provjerava jesu li prehrambeni aditiv, prehrambeni enzim ili aroma obuhvaćeni odgovarajućim sektorskim propisom o hrani, sadrži li zahtjev sve tražene elemente u skladu s poglavljem II. i ispunjava li zahtjeve iz članka 32.b Uredbe (EZ) br. 178/2002.

                              2.   Komisija se može savjetovati s Agencijom o primjerenosti podataka za procjenu rizika u skladu sa znanstvenim mišljenjima o podacima potrebnima za ocjenu zahtjevâ za tvari te o tome je li zahtjev u skladu s člankom 32.b Uredbe (EZ) br. 178/2002. Agencija dostavlja Komisiji svoja stajališta u roku od 30 radnih dana.

                              3.   Ako Komisija smatra da je zahtjev valjan, razdoblje evaluacije iz članka 5. stavka 1. Uredbe (EZ) br. 1331/2008 počinje od datuma primitka odgovora Agencije na pitanja iz stavka 2. ovog članka.
                              Međutim, u skladu s točkom (a) drugog podstavka članka 17. stavka 4. Uredbe (EZ) br. 1332/2008, u slučaju utvrđivanja popisa prehrambenih enzima Unije, članak 5. stavak 1. Uredbe (EZ) br. 1331/2008 ne primjenjuje se.

                              4.   U slučaju zahtjeva za ažuriranje popisa prehrambenih aditiva, prehrambenih enzima ili aroma Unije, Komisija može od podnositelja zahtjeva zatražiti dodatne informacije o pitanjima u vezi s valjanošću zahtjeva i obavijestiti podnositelja zahtjeva o roku za dostavljanje tih informacija. U slučaju zahtjeva podnesenih u skladu s člankom 17. stavkom 2. Uredbe (EZ) br. 1332/2008, Komisija taj rok određuje zajedno s podnositeljem zahtjeva.

                              5.   Zahtjev se smatra nevaljanim ako:

                                          (a)

                                          nije obuhvaćen područjem primjene odgovarajućeg sektorskog propisa o hrani,

                                          (b)

                                          ne sadržava sve tražene elemente u skladu s poglavljem II.,

                                          (c)

                                          nije u skladu s člankom 32.b Uredbe (EZ) br. 178/2002, ili

                                          (d)

                                          Agencija smatra da podaci za procjenu rizika nisu primjereni.

                                    U tom slučaju Komisija obavješćuje podnositelja zahtjeva, države članice i Agenciju navodeći razloge zašto se zahtjev smatra nevaljanim.

                              6.   Odstupajući od stavka 5., i ne dovodeći u pitanje članak 32.b stavke 4. i 5. Uredbe (EZ) br. 178/2002, zahtjev se može smatrati valjanim čak i ako ne sadržava sve tražene elemente u skladu s poglavljem II., pod uvjetom da je podnositelj zahtjeva dostavio provjerljivo obrazloženje za svaki element koji nedostaje.”;

                        5.

                        U članku 13. stavku 1. dodaje se sljedeća točka (g):

                                    „(g)

                                    rezultati savjetovanja provedenog tijekom procesa procjene rizika u skladu s člankom 32.c stavkom 2. Uredbe (EZ) br. 178/2002.”;

                        6.

                        Prilog se zamjenjuje Prilogom ovoj Uredbi.

            Članak 2.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 27. ožujka 2021. i na zahtjeve podnesene Komisiji od toga datuma.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. prosinca 2020.

                  Za Komisiju

                  Predsjednica

               Ursula VON DER LEYEN

            (1)  SL L 354, 31.12.2008., str. 1.

            (2)  Uredba (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (SL L 354, 31.12.2008., str. 16.).

            (3)  Uredba (EZ) br. 1332/2008 Europskog parlamenta i Vijeća od 16. prosinca 2008. o prehrambenim enzimima i o izmjeni Direktive Vijeća 83/417/EEZ, Uredbe Vijeća (EZ) br. 1493/1999, Direktive 2000/13/EZ, Direktive Vijeća 2001/112/EZ i Uredbe (EZ) br. 258/97 (SL L 354, 31.12.2008., str. 7.).

            (4)  Uredba (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (SL L 354, 31.12.2008., str. 34.).

            (5)  Uredba Komisije (EU) br. 234/2011 od 10. ožujka 2011. o provedbi Uredbe (EZ) br. 1331/2008 Europskog parlamenta i Vijeća o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (SL L 64, 11.3.2011., str. 15.).

            (6)  Uredba (EU) 2019/1381 Europskog parlamenta i Vijeća od 20. lipnja 2019. o transparentnosti i održivosti procjene rizika EU-a u prehrambenom lancu i o izmjeni uredbi (EZ) br. 178/2002, (EZ) br. 1829/2003, (EZ) br. 1831/2003, (EZ) br. 2065/2003, (EZ) br. 1935/2004, (EZ) br. 1331/2008, (EZ) br. 1107/2009 i (EU) 2015/2283 te Direktive 2001/18/EZ (SL L 231, 6.9.2019., str. 1.).

            (7)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

            PRILOG

                     „PRILOG

                        OBRAZAC DOPISA KOJI SE PRILAŽE UZ ZAHTJEV ZA ODOBRENJE PREHRAMBENIH ADITIVA

                     EUROPSKA KOMISIJA
                     Glavna uprava
                     Uprava
                     Jedinica
                     Datum: ....................

                                 Predmet:

                                    Zahtjev za odobrenje prehrambenog aditiva u skladu s Uredbom (EZ) br. 1331/2008

                                 ☐

                                 Zahtjev za odobrenje novog prehrambenog aditiva

                                 ☐

                                 Zahtjev za izmjenu uvjeta uporabe već odobrenog prehrambenog aditiva

                                 ☐

                                 Zahtjev za izmjenu specifikacija već odobrenog prehrambenog aditiva

                           (Molimo da jasno označite jedno od polja).
                     Podnositelj(i) zahtjeva i/ili njegov/njihov predstavnik(-ci) u Europskoj uniji.
                     (ime, adresa, …)
                     …
                     …
                     …
                     podnosi(-e) ovaj zahtjev za odobrenje prehrambenog(-ih) aditiva.
                     Naziv prehrambenog aditiva:
                     …
                     Broj ELINCS ili EINECS (ako je dodijeljen):
                     Br. CAS (ako je primjenljivo):
                     Funkcionalna kategorija(-e) prehrambenih aditiva (*1):
                     (popis)
                     …
                     Kategorije hrane i predložene razine:

                                 Kategorija hrane

                                 Uobičajena razina uporabe

                                 Maksimalna predložena razina uporabe

                           S poštovanjem,
                     Potpis: ....................
                     Privici:

                                 ☐

                                 Potpuni dosje

                                 ☐

                                 Javni sažetak dosjea (verzija koja nije povjerljiva)

                                 ☐

                                 Detaljni sažetak dosjea

                                 ☐

                                 Popis dijelova dosjea za koje je zatraženo da se smatraju povjerljivima, popraćen provjerljivim obrazloženjem kojim se dokazuje da bi otkrivanje tih informacija moglo u znatnoj mjeri naštetiti interesima podnositelja

                                 ☐

                                 Popis studija i sve informacije u pogledu obavješćivanja o studijama u skladu s člankom 32.b Uredbe (EZ) br. 178/2002

                                 ☐

                                 Preslika administrativnih podataka podnositelja zahtjeva

                        OBRAZAC DOPISA KOJI SE PRILAŽE UZ ZAHTJEV ZA ODOBRENJE PREHRAMBENIH ENZIMA

                     EUROPSKA KOMISIJA
                     Glavna uprava
                     Uprava
                     Jedinica
                     Datum: ....................

                                 Predmet:

                                    Zahtjev za odobrenje prehrambenog enzima u skladu s Uredbom (EZ) br. 1331/2008

                                 ☐

                                 Zahtjev za odobrenje novog prehrambenog enzima

                                 ☐

                                 Zahtjev za izmjenu uvjeta uporabe već odobrenog prehrambenog enzima

                                 ☐

                                 Zahtjev za izmjenu specifikacija već odobrenog prehrambenog enzima

                           (Molimo da jasno označite jedno od polja)
                     Podnositelj(i) zahtjeva i/ili njegov/njihov predstavnik(-ci) u Europskoj uniji
                     (ime, adresa, …)
                     …
                     …
                     podnosi(-e) ovaj zahtjev za odobrenje prehrambenog(-ih) enzima.
                     Naziv prehrambenog enzima:
                     …
                     Klasifikacijski broj enzima Komisije za enzime pri IUBMB:
                     Izvorne sirovine:
                     …
                     …

                                 Naziv

                                 Specifikacije

                                 Namirnice

                                 Uvjeti upotrebe

                                 Ograničenja za prodaju prehrambenog enzima krajnjem korisniku

                                 Posebni zahtjevi u pogledu označivanja hrane

                           S poštovanjem,
                     Potpis: ....................
                     Privici:

                                 ☐

                                 Potpuni dosje

                                 ☐

                                 Javni sažetak dosjea (verzija koja nije povjerljiva)

                                 ☐

                                 Detaljni sažetak dosjea

                                 ☐

                                 Popis dijelova dosjea za koje je zatraženo da se smatraju povjerljivima, popraćen provjerljivim obrazloženjem kojim se dokazuje da bi otkrivanje tih informacija moglo u znatnoj mjeri naštetiti interesima podnositelja

                                 ☐

                                 Popis studija i sve informacije u pogledu obavješćivanja o studijama u skladu s člankom 32.b Uredbe (EZ) br. 178/2002

                                 ☐

                                 Preslika administrativnih podataka podnositelja zahtjeva

                        OBRAZAC DOPISA KOJI SE PRILAŽE UZ ZAHTJEV ZA ODOBRENJE PREHRAMBENIH AROMA

                     EUROPSKA KOMISIJA
                     Glavna uprava
                     Uprava
                     Jedinica
                     Datum: ....................

                                 Predmet:

                                    Zahtjev za odobrenje prehrambene arome u skladu s Uredbom (EZ) br. 1331/2008

                                 ☐

                                 Zahtjev za odobrenje nove aromatične tvari

                                 ☐

                                 Zahtjev za odobrenje novog aromatičnog pripravka

                                 ☐

                                 Zahtjev za odobrenje novog prekursora arome

                                 ☐

                                 Zahtjev za odobrenje nove arome dobivene termičkim postupkom

                                 ☐

                                 Zahtjev za odobrenje nove druge arome

                                 ☐

                                 Zahtjev za odobrenje nove sirovine

                                 ☐

                                 Zahtjev za izmjenu uvjeta uporabe već odobrene prehrambene arome

                                 ☐

                                 Zahtjev za izmjenu specifikacija već odobrene prehrambene arome

                           (Molimo da jasno označite jedno od polja)
                     Podnositelj(i) zahtjeva i/ili njegov/njihov predstavnik(-ci) u Europskoj uniji
                     (ime, adresa, …)
                     …
                     …
                     podnosi(-e) ovaj zahtjev za odobrenje prehrambene(-ih) arome(-a).
                     Naziv arome ili sirovine:
                     …
                     FL-broj, CAS-broj, JECFA-broj, CoE-broj (ako je dodijeljen)
                     Organoleptička svojstva arome:
                     …
                     Kategorije hrane i predložene razine:

                                 Kategorija hrane

                                 Uobičajena razina uporabe

                                 Maksimalna predložena razina uporabe

                           S poštovanjem,
                     Potpis: ....................
                     Privici:

                                 ☐

                                 Potpuni dosje

                                 ☐

                                 Javni sažetak dosjea (verzija koja nije povjerljiva)

                                 ☐

                                 Detaljni sažetak dosjea

                                 ☐

                                 Popis dijelova dosjea za koje je zatraženo da se smatraju povjerljivima, popraćen provjerljivim obrazloženjem kojim se dokazuje da bi otkrivanje tih informacija moglo u znatnoj mjeri naštetiti interesima podnositelja

                                 ☐

                                 Popis studija i sve informacije u pogledu obavješćivanja o studijama u skladu s člankom 32.b Uredbe (EZ) br. 178/2002

                                 ☐

                                 Preslika administrativnih podataka podnositelja zahtjeva

               ”

               (*1)  Funkcionalne kategorije prehrambenih aditiva u namirnicama i prehrambenih aditiva u prehrambenim aditivima i prehrambenim enzimima navedene su u Prilogu I. Uredbi (EZ) br. 1333/2008. Ako aditiv nije obuhvaćen nekom od navedenih kategorija, može se predložiti naziv i definicija nove funkcionalne kategorije.


title: Provedbena uredba Komisije (EU) 2020/1824 оd 2. prosinca 2020. o izmjeni Provedbene uredbe (EU) 2017/2468 o utvrđivanju administrativnih i znanstvenih zahtjeva koji se odnose na tradicionalnu hranu iz trećih zemalja u skladu s Uredbom (EU) 2015/2283 Europskog parlamenta i Vijeća o novoj hrani (Tekst značajan za EGP)

text:
                  3.12.2020

                  HR

                  Službeni list Europske unije

                  L 406/51

         PROVEDBENA UREDBA KOMISIJE (EU) 2020/1824
         оd 2. prosinca 2020.
         o izmjeni Provedbene uredbe (EU) 2017/2468 o utvrđivanju administrativnih i znanstvenih zahtjeva koji se odnose na tradicionalnu hranu iz trećih zemalja u skladu s Uredbom (EU) 2015/2283 Europskog parlamenta i Vijeća o novoj hrani
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 20. i članak 35. stavak 3.,
         budući da:

                     (1)

                     Uredbom (EU) 2015/2283 utvrđena su pravila o stavljanju na tržište i uporabi nove hrane u Uniji.

                     (2)

                     Provedbenom uredbom Komisije (EU) 2017/2468 (2) utvrđeni su administrativni i znanstveni zahtjevi koji se odnose na tradicionalnu hranu iz trećih zemalja.

                     (3)

                     Uredbom (EU) 2019/1381 Europskog parlamenta i Vijeća (3) izmijenjene su Uredba (EZ) br. 178/2002 Europskog parlamenta i Vijeća (4) i Uredba (EU) 2015/2283. Cilj je tih izmjena povećanje transparentnosti i održivosti EU-ove procjene rizika u svim područjima prehrambenog lanca u kojima Europska agencija za sigurnost hrane („Agencija”) pruža znanstvenu procjenu rizika, među ostalim u području tradicionalne hrane iz trećih zemalja.

                     (4)

                     Kad je riječ o stavljanju tradicionalne hrane iz trećih zemalja na tržište, izmjenama Uredbe (EZ) br. 178/2002 uvedene su nove odredbe o, među ostalim, općim savjetima prije podnošenja zahtjeva koje daje osoblje Agencije na zahtjev potencijalnog podnositelja zahtjeva ili obavijesti, obvezi obavješćivanja o studijama koje su naručili ili proveli poslovni subjekti da bi potkrijepili zahtjev ili obavijest i posljedicama neispunjenja te obveze. Njome su uvedene i odredbe o obvezi Agencije da u ranoj fazi postupka procjene rizika objavi sve znanstvene podatke, studije i ostale informacije priložene zahtjevima, osim povjerljivih informacija, i potom provede savjetovanje s trećim stranama. Izmjenama su utvrđeni i posebni postupovni zahtjevi u pogledu podnošenja zahtjeva za čuvanje povjerljivosti podataka i procjene istih koju provodi Agencija, a u vezi s informacijama koje je dostavio podnositelj zahtjeva, ako Komisija zatraži mišljenje Agencije.

                     (5)

                     Uredbom (EU) 2019/1381 izmijenjena je i Uredba (EU) 2015/2283 kako bi se osiguralo da Agencija objavljuje obavijesti ako podnese propisno obrazložene prigovore u pogledu sigurnosti te kako bi se uključile odredbe kojima se osigurava usklađenost s izmjenama Uredbe (EZ) br. 178/2002 i uzimaju u obzir posebnosti tog sektora u pogledu povjerljivih informacija.

                     (6)

                     S obzirom na područje primjene svih tih izmjena, Provedbenu uredbu (EU) 2017/2468 trebalo bi prilagoditi kako bi se uzele u obzir promjene u pogledu sadržaja, pripreme i podnošenja obavijesti i zahtjevâ iz članaka 14. i 16. Uredbe (EU) 2015/2283, postupaka za provjeru valjanosti obavijesti i zahtjevâ te informacija koje treba uključiti u mišljenje Agencije. Konkretno, Provedbenom uredbom (EU) 2017/2468 trebalo bi se upućivati na standardne formate podataka i propisati da se u zahtjevima dostave informacije kojima se dokazuje usklađenost sa zahtjevom u pogledu obavješćivanja iz članka 32.b Uredbe (EZ) br. 178/2002. Također bi trebalo razjasniti da je procjena usklađenosti sa zahtjevom u pogledu obavješćivanja dio provjere valjanosti zahtjeva.

                     (7)

                     Nadalje, uzimajući u obzir činjenicu da je Agencija odgovorna za upravljanje bazom podataka studijâ u skladu s člankom 32.b Uredbe (EZ) br. 178/2002, trebalo bi omogućiti savjetovanje Komisije s Agencijom kao dio provjere valjanosti obavijesti i zahtjevâ, osobito stoga da bi se utvrdilo da obavijest ili zahtjev ispunjava sve relevantne uvjete utvrđene u tom članku.

                     (8)

                     Ako se javna savjetovanja provode tijekom procjene rizika u skladu s člankom 32.c stavkom 2. Uredbe (EZ) br. 178/2002, mišljenje Agencije trebalo bi uključivati i rezultate tih savjetovanja, u skladu sa zahtjevima u pogledu transparentnosti koje je Agencija dužna ispunjavati.

                     (9)

                     Ova Uredba trebala bi se primjenjivati od 27. ožujka 2021. i na obavijesti i zahtjeve podnesene od toga datuma, koji je datum početka primjene Uredbe (EU) 2019/1381.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjene Provedbene uredbe (EU) 2017/2468
            Provedbena uredba (EU) 2017/2468 mijenja se kako slijedi:

                        1.

                        Članak 3. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Obavijest obuhvaća sljedeće:

                                                   (a)

                                                   popratno pismo;

                                                   (b)

                                                   tehnički spis;

                                                   (c)

                                                   sažetak spisa.
                                                   Do donošenja standardnih formata podataka na temelju članka 39.f Uredbe (EZ) br. 178/2002 obavijest se podnosi putem Komisijina elektroničkog sustava za podnošenje zahtjeva, u elektroničkom obliku koji omogućuje preuzimanje, ispis i pretraživanje dokumenata. Nakon donošenja standardnih formata podataka na temelju članka 39.f Uredbe (EZ) br. 178/2002 obavijest se podnosi putem Komisijina elektroničkog sustava za podnošenje zahtjeva u skladu s tim standardnim formatima podataka.”;

                                    (b)

                                    stavak 5. zamjenjuje se sljedećim:

                                       „5.   Sažetak spisa iz stavka 1. točke (c) sadržava dokaze da je uporaba tradicionalne hrane iz treće zemlje u skladu s uvjetima utvrđenima u članku 7. Uredbe (EU) 2015/2283. Sažetak spisa ne sadržava informacije za koje je podnesen zahtjev za povjerljivo postupanje na temelju članka 23. Uredbe (EU) 2015/2283 i članka 39.a Uredbe (EZ) br. 178/2002.”

                        2.

                        Članak 4. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Zahtjev obuhvaća sljedeće:

                                                   (a)

                                                   popratno pismo;

                                                   (b)

                                                   tehnički spis;

                                                   (c)

                                                   sažetak spisa.

                                                   (d)

                                                   propisno obrazložene prigovore u pogledu sigurnosti iz članka 15. stavka 2. Uredbe (EU) 2015/2283;

                                                   (e)

                                                   odgovor podnositelja zahtjeva na propisno obrazložene prigovore u pogledu sigurnosti.
                                                   Do donošenja standardnih formata podataka na temelju članka 39.f Uredbe (EZ) br. 178/2002 zahtjev se podnosi putem Komisijina elektroničkog sustava za podnošenje zahtjeva, u elektroničkom obliku koji omogućuje preuzimanje, ispis i pretraživanje dokumenata. Nakon donošenja standardnih formata podataka na temelju članka 39.f Uredbe (EZ) br. 178/2002 zahtjev se podnosi putem Komisijina elektroničkog sustava za podnošenje zahtjeva u skladu s tim standardnim formatima podataka.”;

                                    (b)

                                    stavak 5. zamjenjuje se sljedećim:

                                       „5.   Sažetak spisa iz stavka 1. točke (c) sadržava dokaze da je uporaba tradicionalne hrane iz treće zemlje u skladu s uvjetima utvrđenima u članku 7. Uredbe (EU) 2015/2283. Sažetak spisa ne sadržava informacije za koje je podnesen zahtjev za povjerljivo postupanje na temelju članka 23. Uredbe (EU) 2015/2283 i članka 39.a Uredbe (EZ) br. 178/2002.”

                        3.

                        Članak 5. mijenja se kako slijedi:

                                    (a)

                                    točka (e) zamjenjuje se sljedećim:

                                                „(e)

                                                ako podnositelj u skladu s člankom 23. Uredbe (EU) 2015/2283 podnese zahtjev da se s određenim dijelovima informacija iz spisa postupa kao s povjerljivim informacijama, uključujući dodatne informacije, popis dijelova spisa koje treba smatrati povjerljivima zajedno s provjerljivim obrazloženjem kojim se dokazuje kako bi otkrivanje tih informacija moglo u znatnoj mjeri naštetiti interesima podnositelja;”;

                                    (b)

                                    dodaje se točka (f).:

                                                „(f)

                                                popis studija dostavljenih da bi se potkrijepila obavijest ili zahtjev, uključujući informacije kojima se dokazuje usklađenost s člankom 32.b Uredbe (EZ) br. 178/2002.”

                        4.

                        Članak 7. zamjenjuje se sljedećim:

                           „Članak 7.
                           Provjera valjanosti obavijesti

                              1.   Po primitku obavijesti o tradicionalnoj hrani iz treće zemlje Komisija bez odgode provjerava je li predmetna hrana obuhvaćena područjem primjene Uredbe (EU) 2015/2283 te ispunjava li obavijest zahtjeve iz članaka 3., 5. i 6. ove Uredbe i članka 32.b Uredbe (EZ) br. 178/2002.

                              2.   Komisija se o tome ispunjava li obavijest zahtjeve iz stavka 1. može savjetovati s državama članicama i Agencijom. Države članice i Agencija dostavljaju Komisiji svoja stajališta u roku od 30 radnih dana.

                              3.   Komisija može od podnositelja zahtjeva zatražiti dodatne informacije u pogledu valjanosti obavijesti te obavijestiti podnositelja zahtjeva o roku za dostavu tih informacija.

                              4.   Odstupajući od stavka 1. ovog članka i ne dovodeći u pitanje članak 14. Uredbe (EU) 2015/2283 i članak 32.b stavke 4. i 5. Uredbe (EZ) br. 178/2002, obavijest se može smatrati valjanom čak i ako ne sadržava sve elemente propisane člancima 3., 5. i 6. ove Uredbe ako je podnositelj zahtjeva za svaki od elemenata koji nedostaju dostavio odgovarajuće obrazloženje.

                              5.   Komisija je dužna obavijestiti podnositelja zahtjeva, države članice i Agenciju o tome smatra li se obavijest valjanom. Ako se obavijest ne smatra valjanom, Komisija navodi razloge za takav zaključak.”

                        5.

                        Članak 8. zamjenjuje se sljedećim:

                           „Članak 8.
                           Provjera valjanosti zahtjeva

                              1.   Po primitku zahtjeva za odobravanje tradicionalne hrane iz treće zemlje Komisija bez odgode provjerava ispunjava li zahtjev uvjete iz članaka od 4. do 6. ove Uredbe i članka 32.b Uredbe (EZ) br. 178/2002.

                              2.   Komisija se o tome ispunjava li zahtjev uvjete iz stavka 1. može savjetovati s Agencijom. Agencija dostavlja Komisiji svoja stajališta u roku od 30 radnih dana.

                              3.   Komisija može od podnositelja zahtjeva zatražiti dodatne informacije u pogledu valjanosti zahtjeva te obavijestiti podnositelja zahtjeva o roku za dostavu tih informacija.

                              4.   Odstupajući od stavka 1. ovog članka i ne dovodeći u pitanje članak 16. Uredbe (EU) 2015/2283 i članak 32.b stavke 4. i 5. Uredbe (EZ) br. 178/2002, zahtjev se može smatrati valjanim čak i ako ne sadržava sve elemente propisane člancima 4., 5. i 6. ove Uredbe ako je podnositelj zahtjeva za svaki od elemenata koji nedostaju dostavio odgovarajuće obrazloženje.

                              5.   Komisija je dužna obavijestiti podnositelja zahtjeva, države članice i Agenciju o tome smatra li se zahtjev valjanim. Ako se zahtjev ne smatra valjanim, Komisija navodi razloge za takav zaključak.”

                        6.

                        Članak 10. mijenja se kako slijedi:
                        dodaje se točka (e):

                                    „(e)

                                    rezultate savjetovanja provedenih tijekom procesa procjene rizika u skladu s člankom 32.c stavkom 2. Uredbe (EZ) br. 178/2002.”

                        7.

                        Prilozi I. i II. zamjenjuju se u skladu s Prilogom ovoj Uredbi.

                        8.

                        Prilog III. briše se.

            Članak 2.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 27. ožujka 2021. i na obavijesti i zahtjeve podnesene Komisiji od toga datuma.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. prosinca 2020.

                  Za Komisiju

                  Predsjednica

               Ursula VON DER LEYEN

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2468 оd 20. prosinca 2017. o utvrđivanju administrativnih i znanstvenih zahtjeva koji se odnose na tradicionalnu hranu iz trećih zemalja u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 55.).

            (3)  Uredba (EU) 2019/1381 Europskog parlamenta i Vijeća od 20. lipnja 2019. o transparentnosti i održivosti procjene rizika EU-a u prehrambenom lancu i o izmjeni uredbi (EZ) br. 178/2002, (EZ) br. 1829/2003, (EZ) br. 1831/2003, (EZ) br. 2065/2003, (EZ) br. 1935/2004, (EZ) br. 1331/2008, (EZ) br. 1107/2009 i (EU) 2015/2283 te Direktive 2001/18/EZ (SL L 231, 6.9.2019., str. 1.).

            (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

            PRILOG
            Prilozi I. i II. Uredbi (EU) 2017/2468 zamjenjuju se kako slijedi:

                        (1)

                        Prilog I. zamjenjuje se sljedećim:

                              „PRILOG I.

                                 PREDLOŽAK POPRATNOG PISMA UZ OBAVIJEST O TRADICIONALNOJ HRANI IZ TREĆE ZEMLJE U SKLADU SA ZAHTJEVIMA IZ ČLANKA 14. UREDBE (EU) 2015/2283

                              EUROPSKA KOMISIJA
                              Glavna uprava
                              Uprava
                              Odjel
                              Datum: …
                              Predmet: Obavijest o tradicionalnoj hrani iz treće zemlje u skladu s Uredbom (EU) 2015/2283
                              (Jasno označite jedno od polja).

                                          ☐

                                          Obavijest za odobravanje nove tradicionalne hrane.

                                          ☐

                                          Obavijest za dodavanje, uklanjanje ili izmjenu uvjeta upotrebe već odobrene tradicionalne hrane. Navedite upućivanje na tu obavijest.

                                          ☐

                                          Obavijest za dodavanje, uklanjanje ili izmjenu specifikacija već odobrene tradicionalne hrane. Navedite upućivanje na tu obavijest.

                                          ☐

                                          Obavijest za dodavanje, uklanjanje ili izmjenu dodatnih zahtjeva za označivanje već odobrene tradicionalne hrane. Navedite upućivanje na tu obavijest.

                                          ☐

                                          Obavijest za dodavanje, uklanjanje ili izmjenu zahtjeva u vezi s praćenjem nakon stavljanja na tržište već odobrene tradicionalne hrane. Navedite upućivanje na tu obavijest.

                                    Podnositelj(i) zahtjeva ili njegov(i)/njihov(i) predstavnik/predstavnici u Uniji
                              (ime(na), adresa/adrese...)
                              …
                              …
                              …
                              podnosi/podnose ovu obavijest radi ažuriranja Unijina popisa nove hrane.
                              Identitet tradicionalne hrane:
                              …
                              …
                              Povjerljivost. Prema potrebi navedite uključuje li zahtjev povjerljive podatke u skladu s člankom 23. Uredbe (EU) 2015/2283

                                          ☐

                                          Da

                                          ☐

                                          Ne

                                    Kategorije hrane, uvjeti upotrebe i zahtjevi za označivanje

                                          Kategorija hrane

                                          Posebni uvjeti upotrebe

                                          Dodatni posebni zahtjevi za označivanje

                                          –

                                    S poštovanjem
                              Potpis …
                              Privitci:

                                          ☐

                                          Potpuni tehnički spis

                                          ☐

                                          Sažetak spisa (koji nije povjerljiv)

                                          ☐

                                          Popis dijelova spisa za koje je zatraženo da se smatraju povjerljivima, uz priloženo provjerljivo obrazloženje kojim se dokazuje kako bi otkrivanje tih informacija moglo u znatnoj mjeri naštetiti interesima podnositelja zahtjeva

                                          ☐

                                          Preslika administrativnih podataka podnositelja zahtjeva

                                          ☐

                                          Popis studija i svih informacija u vezi s obavješćivanjem o studijama u skladu s člankom 32.b Uredbe (EZ) br. 178/2002

                        ”

                        (2)

                        Prilog II. zamjenjuje se sljedećim:

                              „PRILOG II.

                                 PREDLOŽAK POPRATNOG PISMA UZ ZAHTJEV ZA ODOBRAVANJE TRADICIONALNE HRANE IZ TREĆE ZEMLJE U SKLADU S ČLANKOM 16. UREDBE (EU) 2015/2283

                              EUROPSKA KOMISIJA
                              Glavna uprava
                              Uprava
                              Odjel
                              Datum: …
                              Predmet: Zahtjev za odobravanje tradicionalne hrane iz treće zemlje u skladu s člankom 16. Uredbe (EU) 2015/2283
                              Podnositelj(i) zahtjeva ili njegov(i)/njihov(i) predstavnik/predstavnici u Europskoj uniji
                              (ime(na), adresa/adrese...)
                              …
                              …
                              …
                              podnosi/podnose ovaj zahtjev radi ažuriranja Unijina popisa nove hrane.
                              Identitet tradicionalne hrane:
                              …
                              …
                              Povjerljivost. Prema potrebi navedite uključuje li zahtjev povjerljive podatke u skladu s člankom 23. Uredbe (EU) 2015/2283

                                          ☐

                                          Da

                                          ☐

                                          Ne

                                    Kategorije hrane, uvjeti upotrebe i zahtjevi za označivanje

                                          Kategorija hrane

                                          Posebni uvjeti upotrebe

                                          Dodatni posebni zahtjevi za označivanje

                                    S poštovanjem
                              Potpis …
                              Privitci:

                                          ☐

                                          Potpuni zahtjev

                                          ☐

                                          Sažetak zahtjeva (koji nije povjerljiv)

                                          ☐

                                          Popis dijelova zahtjeva za koje je zatraženo da se smatraju povjerljivima, uz priloženo provjerljivo obrazloženje kojim se dokazuje kako bi otkrivanje tih informacija moglo u znatnoj mjeri naštetiti interesima podnositelja zahtjeva

                                          ☐

                                          Dokumentirani podaci povezani s propisno obrazloženim prigovorima u pogledu sigurnosti

                                          ☐

                                          Preslika administrativnih podataka podnositelja zahtjeva

                                          ☐

                                          Popis studija i svih informacija u vezi s obavješćivanjem o studijama u skladu s člankom 32.b Uredbe (EZ) br. 178/2002

                        ”


title: Provedbena uredba Komisije (EU) 2020/1994 оd 4. prosinca 2020. o ispravku Provedbene uredbe (EU) 2020/1156 o proširenju konačne antidampinške pristojbe uvedene Provedbenom uredbom (EU) 2018/186 na uvoz određenih čelikâ otpornih na koroziju podrijetlom iz Narodne Republike Kine na uvoz neznatno izmijenjenih određenih čelikâ otpornih na koroziju

text:
                  7.12.2020

                  HR

                  Službeni list Europske unije

                  L 410/67

         PROVEDBENA UREDBA KOMISIJE (EU) 2020/1994
         оd 4. prosinca 2020.
         o ispravku Provedbene uredbe (EU) 2020/1156 o proširenju konačne antidampinške pristojbe uvedene Provedbenom uredbom (EU) 2018/186 na uvoz određenih čelikâ otpornih na koroziju podrijetlom iz Narodne Republike Kine na uvoz neznatno izmijenjenih određenih čelikâ otpornih na koroziju
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 13. stavak 3. i članak 14. stavke 1. i 5.,
         budući da:

                     (1)

                     Provedbenom uredbom Komisije (EU) 2020/1156 (2), Komisija je proširila antidampinške mjere za određene čelike otporne na koroziju podrijetlom iz Narodne Republike Kine na neznatno izmijenjene određene čelike otporne na koroziju podrijetlom iz Narodne Republike Kine.

                     (2)

                     Konkretno, Komisija je zaključila da su konačne antidampinške pristojbe uvedene na predmetni proizvod kako je definiran u početnom ispitnom postupku izbjegavane uvozom neznatno izmijenjenog proizvoda podrijetlom iz Narodne Republike Kine. Ispitnim postupkom pokazalo se da je postojala promjena u strukturi trgovine između Narodne Republike Kine i Unije koja je proizlazila iz prakse, obrade ili rada za koje nije bilo dostatnog valjanog uzroka ili ekonomske opravdanosti osim uvođenja pristojbe. Komisija je također utvrdila da su korektivni učinci pristojbi bili narušeni u pogledu cijena i/ili količina istovjetnog proizvoda. Naposljetku, Komisija je potvrdila damping neznatno izmijenjenog proizvoda u odnosu na uobičajene vrijednosti koje su prije utvrđene. Stoga je Komisija, u skladu s člankom 13. stavkom 1. Uredbe (EU) 2016/1036 („osnovna uredba”), zaključila da bi antidampinške mjere koje su na snazi za uvoz određenih čelika otpornih na koroziju podrijetlom iz Narodne Republike Kine trebalo proširiti na uvoz neznatno izmijenjenog proizvoda podrijetlom iz Narodne Republike Kine.

                     (3)

                     U skladu s tim, članak 1. stavak 1. ove Uredbe navodi da je konačna antidampinška pristojba, koja je uvedena Provedbenom uredbom Komisije (EU) 2018/186 (3), proširena na neznatno izmijenjeni proizvod. Međutim, takvom je odredbom izostavljeno izričito upućivanje na primjenjive razine pristojbi.

                     (4)

                     Radi jasnoće i u skladu s člankom 13. stavkom 1. drugim podstavkom osnovne uredbe, proširena pristojba je pristojba koja se u početnim mjerama primjenjivala na „sva ostala društva”. Članak 13. stavak 1. osnovne uredbe već je naveden kao osnova za proširenje mjera u uvodnoj izjavi 64. Provedbene uredbe (EU) 2020/1156. U skladu s člankom 13. stavkom 1. drugim podstavkom osnovne uredbe, Komisija može proširiti pristojbe sve do preostale antidampinške pristojbe uvedene za zemlju na koju se mjere primjenjuju. Stoga je iz upućivanja na tu odredbu te iz zaključaka donesenih u ispitnom postupku za sprečavanje izbjegavanja mjera na temelju dostupnih činjenica jasno da bi proširena pristojba trebala bi biti pristojba utvrđena u članku 1. stavku 2. Provedbene uredbe (EU) 2018/186 za „sva ostala društva”, a to je konačna antidampinška pristojba od 27,9 %.

                     (5)

                     Nadalje, članak 1. stavak 1. Provedbene uredbe (EU) 2020/1156 sadržavao je određene tipografske pogreške, koje su dovele do nejasnog opisa proizvoda i oznaka KN obuhvaćenih proširenom antidampinškom pristojbom te ih je trebalo ispraviti. Opseg proizvoda iz ispitnog postupka (u usporedbi s proizvodom na koji se odnosi Provedbena uredba (EU) 2018/186) jasno je definiran u uvodnim izjavama 10. i 11. Provedbene uredbe (EU) 2020/1156.

                     (6)

                     Komisija je stoga odlučila ispraviti uvodnu izjavu 64. i članak 1. stavak 1. Provedbene uredbe (EU) 2020/1156 kako bi potvrdila primjenjivu razinu antidampinških pristojbi. Kako je navedeno u uvodnoj izjavi 65. i članku 1. stavku 4. Provedbene uredbe (EU) 2020/1156, ispravna razina antidampinške pristojbe kako je pojašnjena u prethodnoj uvodnoj izjavi trebala bi se naplaćivati i na uvoz proizvoda iz ispitnog postupka podrijetlom iz Narodne Republike Kine koji je u Uniju ušao u skladu s evidentiranjem uvedenim Provedbenom uredbom Komisije (EU) 2019/1948 (4). Stoga bi učinci te korekcije trebali početi od stupanja na snagu Provedbene uredbe (EU) 2020/1156 (odnosno 6. kolovoza 2020.) te uključivati prikupljanje pristojbi na uvoz proizvoda iz ispitnog postupka koji su uvjetovani evidentiranjem.

                     (7)

                     Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036,

               DONIJELA JE OVU UREDBU:

            Članak 1.

               1.   Uvodna izjava 64. Provedbene uredbe (EU) 2020/1156 zamjenjuje se sljedećim:

                           „(64)

                           U skladu s člankom 13. stavkom 1. osnovne uredbe, antidampinške mjere koje su na snazi za uvoz određenih čelika otpornih na koroziju podrijetlom iz NRK-a trebalo bi stoga proširiti na uvoz proizvoda iz ispitnog postupka podrijetlom iz NRK-a. U skladu s člankom 13. stavkom 1. drugim podstavkom osnovne uredbe, mjera koju treba proširiti trebala bi biti mjera utvrđena u članku 1. stavku 2. Provedbene uredbe (EU) 2018/186 za „sva ostala društva”, a to je konačna antidampinška pristojba od 27,9 % koja se primjenjuje na neto cijenu franko granica Unije, neocarinjeno.”.

               2.   Članak 1. stavak 1. Provedbene uredbe (EU) 2020/1156 zamjenjuje se sljedećim:

                     2.„1.   Konačna antidampinška pristojba koja se primjenjuje na „sva ostala društva” uvedena člankom 1. stavkom 2. Provedbene uredbe (EU) 2018/186 na uvoz određenih čelika otpornih na koroziju podrijetlom iz Narodne Republike Kine, proširuje se na uvoz plosnatih valjanih proizvoda od željeza ili legiranog čelika ili nelegiranog čelika; platiranih ili prevučenih cinkom i/ili aluminijem i/ili magnezijem s pomoću vruće galvanizacije, neovisno o tome jesu li legirani silicijem ili ne; kemijski pasiviziranih; površinski neobrađenih ili površinski obrađenih uljenjem ili brtvljenjem; s masenim udjelom: ugljika ne većim od 0,5 %, aluminija ne većim od 1,1 %, niobija ne većim od 0,12 %, titanija ne većim od 0,17 % i vanadija ne većim od 0,15 %; koji se stavljaju na raspolaganje u obliku kolutova, rezanih ploča te uskih traka i koji su trenutačno razvrstani u oznake KN ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (oznake TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), podrijetlom iz Narodne Republike Kine.
                     Sljedeći proizvodi nisu obuhvaćeni:

                                 —

                                 proizvodi od nehrđajućeg čelika, od silicijskog elektročelika te od brzoreznog čelika,

                                 —

                                 proizvodi koji su samo toplovaljani ili hladnovaljani (hladnoreducirani) i dalje neobrađeni.

                                 —

                                 proizvod kako je definiran u članku 1. stavku 1. Provedbene uredbe (EU) 2018/186.”.

            Članak 2.
            Ova Uredba stupa na snagu s retroaktivnim učinkom od 6. kolovoza 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. prosinca 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  Provedbena uredba Komisije (EU) 2020/1156 od 4. kolovoza 2020. o proširenju konačne antidampinške pristojbe uvedene Provedbenom uredbom (EU) 2018/186 na uvoz određenih čelikâ otpornih na koroziju podrijetlom iz Narodne Republike Kine na uvoz neznatno izmijenjenih određenih čelikâ otpornih na koroziju (SL L 255, 5.8.2020., str. 36.).

            (3)  Provedbena uredba Komisije (EU) 2018/186 od 7. veljače 2018. o uvođenju konačne antidampinške pristojbe i konačnoj naplati privremene pristojbe uvedene na uvoz određenih čelikâ otpornih na koroziju podrijetlom iz Narodne Republike Kine (SL L 34, 8.2.2018., str. 16.).

            (4)  Provedbena uredba Komisije (EU) 2019/1948 od 25. studenoga 2019. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Komisije (EU) 2018/186 na uvoz određenih čelika otpornih na koroziju podrijetlom iz Narodne Republike Kine te o uvjetovanju takvog uvoza evidentiranjem (SL L 304, 26.11.2019., str. 10.).